《子固嘉夫相过观几山唱和》
宋代·周行己

万事都将笑一场，不如载酒访高阳。冻消地面可怜绿，日暖杨枝无奈黄。

尚德久从君子鲁，言诗仍有起予商。太平无事閒居乐，且醉高楼大道傍。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。